เรื่องร้องเรียน: ปัญหาน้ำเน่าที่คลองบางนา เป็นเรื่องที่แก้ไขได้ยากมาก น้ำไม่เคยใสหรือหายดำ ส่งกลิ่นเหม็นเงลาเดินผ่าน จะดีอยู่บ้างวันฝนตกหนัก น้ำจะเจือจางลง ที่เคยเห็นคือโรงงานจะปล่อยน้ำเสียลงคลองแบบดำๆๆ และมีขยะเยอะด้วยค่ะ มีตัวเงินตัวทองเยอะด้วยค่ะ ตัวใหญ่เกือบเท่าจรเข้
การดำเนินการของเจ้าหน้าที่: “กรณีร้องเรียนน้ำเน่าในคลองข้างวัดบางนาใน ส่งกลิ่นเหม็น ตรวจสอบแล้วพื้นที่ที่ร้องเรียนซ้ำกับเรื่องร้องเรียน Traffy Fondue ๒๐๒๒-QP๓ZF๒ โดยได้ดำเนินการเสร็จสิ้นแล้ว ตั้งแต่วันที่ ๔ กรกฎาคม ๒๕๖๕  เจ้าหน้าที่จากสำนักงานจัดการคุณภาพน้ำ กองระบบคลอง กองระบบท่อระบายน้ำ และเจ้าหน้าที่จากสำนักงานเขตบางนา ได้ลงพื้นที่ตรวจสอบพบว่า สาเหตุกลิ่นเหม็นเกิดจากการสูบน้ำเสียจากท่อระบายน้ำริมถนนสุขุมวิทลงคลองบางนา เพื่อป้องกันน้ำท่วม ประกอบกับช่วงนี้เป็นฤดูฝน ต้องดำเนินการตามแผนป้องกันน้ำท่วมโดยการพร่องน้ำในคลองเพื่อรักษาระดับน้ำในคลองให้ต่ำเพื่อรองรับน้ำฝนที่จะตกลงมา จึงทำให้เมื่อสูบน้ำลงคลองจะกวนตะกอนดำใต้คลองให้ฟุ้งกระจายและเกิดกลิ่นกระจายตามมา และคลองบางนาได้ดำเนินการขุดลอกครั้งสุดท้ายเมื่อห้าปีก่อนทำให้มีตะกอนสะสมจำนวนมาก ทั้งนี้ ได้มีการดำเนินการของบประมาณขุดลอกคลองดังกล่าวแล้วคาดว่าจะได้งบดำเนินการขุดลอกได้ภายในปี ๒๕๖๖ – ๒๕๖๗  สำหรับการแก้ไขในระยะต้น คือ ทางสำนักงานเขตบางนาจะดำเนินการกวดขันให้อาคาร สถานประกอบการต่างๆ บำบัดน้ำเสียให้ได้มาตรฐานน้ำทิ้งตามที่กฎหมายกำหนด รวมทั้งรณรงค์ให้ชุมชนขนาดเล็กมีการติดตั้งบ่อดักไขมันก่อนที่จะระบายน้ำลงสู่แหล่งน้ำสาธารณะ แต่เนื่องจากเส้นถนนสุขุมวิทด้านที่มีการสูบน้ำลงในคลองบางนา พบว่าบางส่วนมีการรับน้ำจากฝั่งของจังหวัดสมุทรปราการ ซึ่งอยู่นอกเหนืออำนาจการดูแลของกรุงเทพมหานคร ทำให้อาจมีน้ำเสียบางส่วนระบายลงในคลองบางนาได้ สำหรับการแก้ไขในระยะยาว คือ การก่อสร้างระบบบำบัดน้ำเสียรวม ซึ่งจะเป็นการรวบรวมน้ำเสียจากบ้านเรือน ชุมชน อาคารสถานประกอบการต่างๆ นำไปบำบัดให้ได้มาตรฐานก่อนที่จะระบายลงสู่แหล่งน้ำสาธารณะ สำหรับพื้นที่ที่มีการร้องเรียนอยู่ในพื้นที่โครงการบำบัดน้ำเสียคลองเตย สถานที่ก่อตั้งโครงการอยู่บริเวณโรงงานไม้อัดไทยขนาดพื้นที่ประมาณ ๔๔ ไร่ ซึ่งหากก่อสร้างแล้วเสร็จจะมีขีดความสามารถในการบำบัดน้ำเสีย ๓๖๐,๐๐๐ ลูกบาศก์เมตรต่อวัน ครอบคลุมพื้นที่เขตพระโขนง บางนา วัฒนา คลองเตย สวนหลวง และ บางส่วนของเขตห้วยขวาง และราชเทวี ความคืบหน้าโครงการขณะนี้อยู่ระหว่างจัดทำและตรวจร่างสัญญาโครงการจ้างที่ปรึกษาศึกษาความเป็นไปได้ในการให้เอกชนร่วมทุนและดำเนินโครงการบำบัดน้ำเสียคลองเตย ทั้งนี้ ต้องขออภัยที่ตอบเรื่องร้องเรียนดังกล่าวล่าช้า เนื่องจากเป็นเรื่องร้องเรียนพื้...
ความเห็นของผู้แจ้ง: การรับเรื่องแก้ปัญหาไวอยู่ แค่การจะแก้ปัญหาให้ได้จริงๆดูเป็นโครงการที่ช้าเพราะกว่าจะกำจัดน้ำเน่านานนับ50ปีได้ เป็นเรื่องยากจริงๆ เข้าใจอยู่ค่ะ
พื้นที่: แขวงบางนาใต้ เขตบางนา กรุงเทพมหานคร